fluitjiesriet: October 2010
Gisteraand deur Tweede Laaste Jongste in Arizona geneem.
En dan dink ek: laat die Christushaters maar alles doen wat hulle kan om Hom en die kruis uit die wêreld weg te werk -- desnieteenstaande sal die plante (saam met die maan) dit uitroep.
Posted by mariki at 9:29 PM 5 comments:
'n "Ag Please" van 'n ander soort hierdie
Lees vandag die volgende kleinadvertensie in ons plaaslike koerant.
Maar waarlik, is ek ondankbaar/lui/bederf om te dink dat -- indien ek sou werk gesoek het -- ek nie eens lus sou gewees het hiervoor nie…..al kry ek hierdie mense REGTIGWAAR jammer. (En al is die vergoeding R104 per uur.)
Wanted: Professional House Organizer and Doer
When: NOW and in future when needed
Pay: $15 p.h.
We live in what would qualify as one of The Messiest Houses in America TV-series.
We don't invite people over because we are too embarrassed. The garage, storage areas, and every room in the house is filled with junk. And, most of it truly is junk. No hidden family treasures, just piles and piles of papers that have to be sorted, trashed, shredded, filed, or acted on. Junk upon junk to an overwhelming, defeating amount.
We live with 10-year-old triplets who have had the world's worst role models for orderliness that a child could have, and they all excel at outdoing their parents in disorderliness.
We need A LOT of help. We need a plan and someone who can put in the time to actually do most of the work as well. My wife and I work full time. I work all the time, at home, which just makes a bigger mess, and I can't find a workspace now that my office has been taken over by clothes and toys.
We need someone with patience, vision, and an ability to communicate that vision to the family. Our two-car garage is a pit, our basement is a pit, and I have a storage unit that is a pit.
I am near tears. Every time I survey the situation it all seems so daunting, I would rather just stick my head in the sand and cry. We don't need advice as much as pleasant, courteous, directive assistance: hands-on assistance with actually doing the work. The yard is also a total mess.
Posted by mariki at 11:51 PM 5 comments:
Ag pleeze, Mr. President
Wonderbaarlik en uit genade alleen, is die 33 Chileense myners en hul helpers verlede week gered en daarna is die reddingskag verseël – en ‘n biljoen mense oor die ganske wêreld heen het dit alles ademloos dopgehou.
Ek het nog nóóit in my léwe vir sóvéél lánge minute áánmekáár, só gefassinéérd gesit en staar na 'n al-in-die-rondte-draaiende-wiel nie!
(Nou het ek ‘n idee hoe die ou wat die eerste wiel toenter-van-jare uitgevind het, naasteby moes gevoel het!)
En dat die Here se Naam enigsinds genoem was, het my soooo bly gemaak. Selfs die Chileense (sjarmante) president het herhaaldelik gesê dat dit bloot die genade van God was.
Maar toe kom bederf hy dit alles hier teen einde met die volgende opmerking: “Eendag, wanneer ons voor die hemelpoort staan en wag om ingelaat te word, moet julle 33 asseblief kom en voorspraak doen vir ons redding.”
NEE! Géén goeie werke, géén inspraak van enige ander sondige mens kan God beïndruk nie – maar ALLEENLIK dat ek glo dat Jesus Christus vir my sondes gestef het.
Pleeze Mr. President, get your act together.
Posted by mariki at 12:12 AM 6 comments:
Redding voor die redding
José Henríquez lei elke aand ‘n klein gebedsgroep vir manne in die noorde van Chile -- 2,300 voet onder die aarde.
Soos al wat'n koerant in die wêreld al berig het, wag 33 Chileense mynwerkers om gered te word uit ‘n ondergrondse skuilplek uit so groot soos ‘n normale woonkamer, nadat die myningang op 5 Augustus toegeval het.
Die reddingsaksie om die myners bo-gronds te bring, sal om middernag vannag (Dinsdag) begin.
Tydens die toeval van die myn, was Henríquez en twee van sy kollegas Christene – sedertdien het nog twee manne hul harte aan die Here gegee.
Nadat reddingswerkers kontak met die myners bewerkstellig het, het José gevra dat ‘n evangeliese predikant die manne oor die telefoonverbinding in die skag af, moet kom bedien. Dit was ‘n lang gesoek om 'n predikant op te spoor, aangesien Chile hoofsaaklik Rooms Katoliek is.
Twee weke gelede het die hoof van die Baptiste Unie, Ds. Morales, uiteindelik met Marcelo Leiva, predikant van die Baptiste kerk in Vallenar en so 2 ure van die myn af, in verbinding kon tree.
“Dominee,” het Morales gesê, “dis óf jy, óf jy wat moet gaan.”
“Ek gaan,” was Leiva se antwoord.
Met sy aankoms by die kamp waar die mynwerkers se families wag dat die manne bevry moet word, het Leiva die familielede uit die Skrif uit vertroos.
Die vrou van een van die mynwerkers wat ondergronds tot bekering gekom het, het met dominee Leiva kom gesels en het ook besluit om Jesus te volg.
Die families slaap op matrasse in militêre tente, en saans gesels ds. Leiva met wie ook al wil saampraat. Hy vertel dat die verskil tussen diegene wat Christus ken en dié wat nie, opvallend is. Die gelowiges is ooglopend moediger en rustiger en ondersteun die ander wagtendes.
Die dominee het die geleentheid gebruik om ook met die polisie en buitelandse joernaliste oor Christus te praat.
”Ons as die Here se kinders moet ons werk doen solank die geleentheid daar is,”sê hy.
Mag God die uitbring van die 33 manne vannag geseënd laat afloop.
Posted by mariki at 12:50 AM 6 comments:
Toe is dit skielik hallo!
Ek skree nie normaalweg in die openbaar nie. Dit sluit in restaurante in.
Maar dis presies wat ek Maandagaand gedoen het.
Skoonseun en Poppiedot nooi ons uit vir aandete in ‘n eetplek hier naby. Kom daar, sit en raak aan die gesels.
Die volgende oomblik staan Jongste-maar-Grootste Seun (van Kentucky) aan die oorkant van die tafel!!
En dis tóé dat hierdie ma skree. En HARD.
Alles was natuurlik vooraf beplan deur die jongklomp, en my reaksie was water op hul meul.
Nou kuier ons eers weer ‘n hond uit ‘n bos uit uit vir hierdie korte wekie.
Só verander die Vader toe my hartseer "totsiens-sê-aan-Ousus" in ‘n "heerlike-hallo-vir-Jongste".
........Is Hy nie ook ‘n God van goeie verrassings nie!
Posted by mariki at 3:18 PM 5 comments:
Kan amper nie hier sien om te lees nie
In ‘n retrograde woordelys (= lys van verwante woorde) op google, vind ek -- ironies genoeg -- die volgende klompie woorde bymekaar:
getjank... lank... tydlank... ellelank ......
En ook: onherkenbaar... onversoenbaar.
Wel, ek het myself gister onherkenbaar poffer-oë gehuil. Hart gekneus en lyf skoon siek.
En ek kan my nie met die gedagte versoen nie…..Oudste sus is al klaar weer weg.
Posted by mariki at 1:21 PM 6 comments: